Danir ætla að byrja að bólusetja börn, tólf til fimmtán ára, við kórónuveirunni í september. Soren Brostrom, landlæknir Dana, greindi frá þessu á blaðamannafundi í morgun. Talið er að þegar búið verði að bólusetja alla sextán ára og eldri hafi náðst um 70 prósenta hjarðónæmi. Brostrom segir að líklega dugi það ekki til að halda faraldrinum í skefjum. Til þessa hefur ekki staðið til að bólusetja börn í Danmörku en það er nú til skoðunar á Norðurlöndunum, eftir að Pfizer fékk leyfi frá Lyfjastofnun Evrópu. Í rannsókninni sem framkvæmd var reyndust algengustu aukverkanirnar í þessum aldurshópi svipaðar og hjá þeim sem eldri eru.
Danir ætla að byrja að bólusetja börn, tólf til fimmtán ára, við kórónuveirunni í september. Landlæknir Dana segir að annars sé ekki hægt að halda faraldrinum í skefjum. 